**Biztosítósok Ligája**

Kispályás Labdarúgó Torna

Inárcs, 2020. szeptember 09. (szerda) 9:30

Verseny- és játékszabályok

|  |  |
| --- | --- |
| **Pályaméret** | **40m x 20m** |
| **Kapuméret** | **3 x 2 m** |
| **Pálya borítása** | **fű** |
| **Labdaméret** | **5-ös** |
| **Aktív csapatlétszám** | **5 fő mezőnyjátékos + 1 fő kapus** |

A torna helyszíne: Inárcs Sportpark, 2365 Inárcs,

A rendezvény időpontja: 2020. szeptember 09. (szerda) 9:30

Részvételi feltétel: versenykiírás elfogadása.

Nevezési határidő: 2020. augusztus 10.

**A tornára az első 12 csapat nevezését tudjuk elfogadni.**

**A torna lebonyolítása**

Csoportmérkőzések: a nevezett csapatok számától függően kialakított csoportokban körmérkőzésekre kerül sor. A csoportmeccseket követően egyenes kiesés szakasz következik. A csapatok csoporton belüli helyezési sorrendjét a mérkőzéseken szerzett pontok határozzák meg: győzelem 3 pont, döntetlen 1 pont, vereség 0 pont.

Pontegyenlőség esetén a helyezések sorrendjét az alábbiak döntik el:

* egymás ellen elért eredmény
* gólkülönbség
* több rúgott gól
* sorsolás

A csoportmeccsek utáni ágakat a csoportokba sorsolás határozza meg.

Az elődöntők két vesztes csapata bronzmérkőzést játszik, míg a két győztes csapat vívja a döntőt.

**Játékszabályok**

A mérkőzések játékideje: 2 x 12 perc futóórával.

A helyosztók, elődöntők, döntők alatt döntetlen eredmény esetén 3-3 büntető dönt a végeredményről, amennyiben ez sem hoz eredményt, úgy az első hibáig tart a mérkőzés.

Várakozási idő és a félidők közötti szünet nincs, a meg nem jelenő csapat ellenfele részére 5:0-ával kerül jóváírásra a 3 pont.

Az oldalvonalat elhagyó labda kézzel és lábbal is játékba hozható, de csak a játéktéren kívülről!

A támadó játékosról alapvonalon túlra került labdát a kapus hozza játékba kézzel. A labda akkor kerül játékba, ha a labda elhagyta a büntetőterületet. A kapus – amennyiben a labda játékban van – gólt érhet el.

A kapus, amennyiben a hazaadást kézzel megfogja közvetett szabadrúgás ítélendő az ellenfél javára, a büntetőterületet övező vonal legközelebbi pontjáról.

Kapusról is van szöglet.

Becsúszó szerelés nincs.

Szabadrúgásnál, szögletnél, illetve, oldalberúgásnál a védekező játékosnak a labdától 5 m-re kell állni.

Egy játékos kizárólag csak egy csapatban szerepelhet.

A játékvezetők döntése alapján a következő ítéletek hozhatóak:sárga lapos figyelmeztetés, 2 perces kiállítás, piros lap (ami automatikusan 2 perces kiállítással jár). Két perces kiállítás esetében 2 perc múlva kiegészülhet a csapat.Piros lapos kiállítás esetében nem egészülhet ki a csapat, a kiállított játékos már a mérkőzésre nem állhat vissza!

Piros lap a következő mérkőzésről való eltiltással is jár!

A Versenybizottság megítélése szerint, ha egy játékos kifejezetten durva és sportszerűtlen magatartást tanúsít, abban az esetben ellene a tornáról való végleges kizárása alkalmazható!

A csapatnévsort a mellékelt nevezési lapon kell kitölteni és leadni legkésőbb a csoportmérkőzések kezdetéig.

A verseny lebonyolításával kapcsolatos – a jelen versenykiírásban nem szereplő – kérdésekben a Labdarúgás Szabálykönyve előírását kell betartani.

**Egyéb tudnivalók**

Minden csapat köteles a magával hozott kétféle – eltérő színű - mezben pályára lépni. A pályára bármilyen stoplissal lépni tilos!

A Sporttelep házirendjének betartásáért a csapatvezetők a felelősek. Az öltözőben hagyott értéktárgyakért a rendezőség felelősséget nem vállal.

A tornán minden játékos a saját felelősségére vehet részt! A verseny során bekövetkezett sérülés, baleset vagy halál esetén a szervezők és a verseny rendezője semmilyen felelősséget nem vállal!

Valamennyi itt nem szabályozott kérdésben a Versenybizottság dönt. A versenykiírás változásának a jogát a torna szervezői fenntartják maguknak.